སྐབས་ནད་གདོན་བར་ ཆད་ ཀུན་
སེལ་ཞིང་། །མཐར་ཐུག་རྣམ་མཁྱེན་གནས་ལ་འགོད་མཛད་པ། །ཡི་དམ་ལྷ་མོ་
སྒྲོལ་མར་གསོལ་བ་འདེབས། །ལོང་བྱུང་ན། ཨོཾ་ཏཱ་རེ་ཏུཏྟཱ་རེ་ཏུ་རེ་སྭཱཧཱ། ཞེས་
སྒྲོལ་མའི་གཟུགས་ཅི་འགྲུབ་བཟླ། སྤྱན་རས་གཟིགས་དང་ རྗེ་བཙུན་ སྒྲོལ་ མ་
ཡི། །ཐུགས་ རྗེ་ ནུས་ པ་ བསམ་ གྱིས་ མི་ ཁྱབ་ པས། །བདག་ གི་ གནས་ སྐབས་
མཐར་ ཐུག་ འདོད་ དོན་ རྣམས། །འབད་ མེད་ ལྷུན་ གྱིས་ འགྲུབ་ པར་ མཛད་ དུ་
གསོལ། །ཐོག་མེད་ནས་བསགས་སྡིག་ལྟུང་ཐམས་ཅད་དང༌། །ཚེ་འདིར་མཆོག་
གསུམ་དཀོར་ལ་འབགས་པ་དང༌། །སྡོམ་པ་གསུམ་དང་འགལ་བའི་ཉེས་ལྟུང་
རྣམས། །མྱུར་དུ་བྱང་ཞིང་དག་པར་མཛད་དུ་གསོལ། །སྔོན་གྱི་ལས་དང་འཕྲལ་
གྱི་རྐྱེན་དག་ལས། །ཕྱི་དང་ནང་གི་ཉེར་འཚེ་ཅི་མཆིས་པ། །ལྷག་མ་མེད་ པར་
མྱུར་དུ་ཞི་བ་དང་། །མཐུན་པའི་རྐྱེན་རྣམས་ཡིད་བཞིན་འགྲུབ་པར་མཛོད། །དེང་
ནས་བཟུང་སྟེ་ཚེ་རབས་ཐམས་ཅད་དུ། །སྐྱབས་གསུམ་ཀུན་འདུས་རྗེ་བཙུན་བླ་
མ་ཡིས། །འབྲལ་བ་མེད་པར་རྗེས་སུ་འཛིན་པ་དང་། །བཀའ་བཞིན་བསྒྲུབ་པས་
མཉེས་པ་ལྷུར་བྱེད་ཤོག །དལ་འབྱོར་རྙེད་དཀའ་ནམ་འཆི་ཆ་མེད་དང་། །ལས་
འབྲས་བསླུ་བ་མེད་པའི་ཚུལ་བསམས་ཏེ། །རང་སེམས་ཉོན་མོངས་དབང་དུ་མི་
འགྲོ་བར། །སྡིག་སྤོང་དགེ་སྒྲུབ་ནུས་པར་བྱིན་གྱིས་རློབས། །སྐྱེ་རྒ་ན་འཆིའི་རྦ་
ཀློང་དྲག་འཁྲུག་པའི། །སྲིད་མཚོ་ཉམ་ངར་འཁྱམས་པའི་ཚུལ་བསམ་པས། །སྲིད་
ལ་ཞེན་ལོག་ངེས་འབྱུང་གིས་བསྐུལ་ཏེ། །རྣམ་དག་ལམ་བཟང་སྒྲུབ་པར་
གྱིས་རློབས། །མཁའ་ཁྱབ་འགྲོ་ཀུན་རང་གི་མར་ཤེས་ཏེ། །བྱམས་དང་ སྙིང་ རྗེ་
བྱང་ཆུབ་སེམས་སྦྱོང་ཞིང༌། །རླབས་ཆེན་རྒྱལ་སྲས་སྤྱོད་ལ་སློབ་པ་ལ། །བརྩོན་
བྱིན་
- 407-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༧༽
པ་ལྷུར་ལེན་ནུས་པར་བྱིན་གྱིས་རློབས། །ངེས་འབྱུང་བྱང་སེམས་ཡང་དག་ལྟ་བ་
དང་། །ཟབ་ལམ་རིམ་པ་གཉིས་ཀྱི་རྣལ་འབྱོར་ལ། །འཁྲུལ་མེད་ངེས་པ་རྙེད་ནས་
ཉམས་བླངས་ཏེ། །སྐུ་གསུམ་གོ་འཕང་མྱུར་དུ་ཐོབ་གྱུར་ཅིག།
ཅེས་གོང་སྨོས་བླ་མ་རྣམས་ལ་གསོལ་འདེབས་དང་། སྤྱན་རས་གཟིགས་
དང་སྒྲོལ་མར་མངོན་རྟོགས་གསལ་བཏབ་པའི་སྒོ་ནས་གསོལ་འདེབས་ཐུགས་རྗེ་
བསྐུལ་བའི་ཚུལ་སྨོན་ཚིག་དང་བཅས་པ་འདི་ལྟ་བུ་ཞིག་དགོས་ཞེས་མི་ཕྱེད་པའི་
དད་པ་ཅན་རྩེ་གསོལ་ཆུང་དཔལ་འབྱོར་རྒྱལ་མཚན་གྱིས་བསྐུལ་བ་ལ་ ་བརྟེན་
ནས། དགེ་སློང་༧ཡེ་ཤེས་རྒྱལ་མཚན་གྱིས་ཕོ་བྲང་ཆེན་པོ་པོ་ཏ་ལའི་གཟིམ་ཆུང་
བདེ་བ་ཅན་དུ་སྦྱར་བའོ།། །།
༈ རྟ་མགྲིན་གསང་སྒྲུབ་ལ་བརྟེན་པའི་བླ་མའི་རྣལ་འབྱོར་དངོས་གྲུབ་
ཀྱི་སྙེ་མ་ཞེས་བྱ་བ་བཞུགས་སོ། །
ན་མོ་གུ་རུ་བཛྲ་དྷ་རཱ་ཡ། དེ་ལ་འདིར་ཁྲོ་བོའི་དབང་པོ་རྟ་མགྲིན་གསང་
སྒྲུབ་ལ་བརྟེན་པའི་བླ་མའི་རྣལ་འབྱོར་བསྒོམ་པར་འདོད་པས། ཡིད་མཐུན་གྱི་
གནས་ སུ་ སྟན་ བདེ་ བ་ ལ་ ལུས་ གནད་ དང་ ལྡན་ པར་ འཁོད་ དེ་ རང་ རྒྱུད་ ལ་
བརྟགས་ནས་ཀུན་སློང་བཅོས་ཏེ་དགེ་སེམས་ཁྱད་པར་ཅན་གྱི་ངང་ནས་འདི་ལྟར།
བསླུ་མེད་བླ་མ་ཡི་དམ་མཆོག་གསུམ་ལ། །བྱང་ཆུབ་སྙིང་པོའི་བར་དུ་སྐྱབས་སུ་
མཆི། །མ་གྱུར་འགྲོ་བ་ཀུན་གྱི་དོན་བསྒྲུབ་ཕྱིར། །བདག་གིས་བྱང་ཆུབ་མཆོག་ཏུ་
སེམས་བསྐྱེད་དོ། །ཞེས་ལན་མང་དུ་བརྗོད་ལ་སྐྱབས་འགྲོ་སེམས་བསྐྱེད་རྒྱུད་
དང་འདྲེས་ངེས་སུ་བྱའོ། །དངོས་གཞི་ནི་འདི་ལྟར་། རང་མདུན་ལྷ་ལམ་ཡངས་
- 408 -

ཚེ་སྒྲུབ་འཆི་མེད་བདུད་རྩིའི་ཆུ་རྒྱུན་གྱི་སྦྱོར་དངོས་མཇུག་གསུམ་དུ་ཇི་ལྟར་བྱ་ཚུལ་སོགས་ཡི་དམ་སྒྲུབ་སྐོར།
པར་ནོར་བུའི་ཁྲིར། །སྣ་ཚོགས་པདྨ་ཉི་མའི་དཀྱིལ་འཁོར་སྟེང་། །རྒྱལ་ཀུན་སྤྱི་
གཟུགས་ རྩ་ བའི་བླ་མ་དང་། །དབྱེར་མེད་ཁྲོ་བོའི་དབང་པོ་རྟ་མགྲིན་ནི། །སྐུ་
མདོག་བྱུ་རུའི་ལྷུན་པོ་ལྟར་དམར་ཞིང་། །རབ་ཏུ་འཇིགས་པའི་ཞལ་གསུམ་ཕྱག་
དྲུག་པ། །སྤྱི་བོར་རྟ་མགོ་ལྗང་ནག་རྟ་སྐད་འཚེར། །ཞབས་བརྒྱད་བརྐྱང་བསྐུམ་
རོལ་པའི་སྟབས་ཀྱིས་ གནས། །ཡེ་ཤེས་མེ་ཕུང་ འབར་བའི་ཀློང་དཀྱིལ་ན། །
བཞུགས་པའི་གནས་གསུམ་རྡོ་རྗེ་གསུམ་གྱི་མཚན། །ཐུགས་ཀའི་ཧཱུཾ་ལས་འོད་
ཟེར་ཕྱོགས་བཅུར་འཕྲོས། །རབ་འབྱམས་ཞིང་གི་རྒྱལ་བ་སྲས་བཅས་རྣམས། །
བླ་མ་རྟ་མགྲིན་རྣམ་པར་སྤྱན་དྲངས་ཏེ། །དགྱེས་བཞིན་ཐིམ་པས་དབྱེར་མེད་རོ་
གཅིག་ འདྲེས། །སྐྱབས་ གསུམ་ མ་ ལུས་ འདུས་ པའི་ ངོ་ བོར་ གྱུར། །རྒྱལ་ ཀུན་
ཐུགས་རྗེའི་སྤྱི་གཟུགས་སྤྱན་རས་གཟིགས། །མ་རུང་གདུག་པ་ཅན་རྣམས་འདུལ་
བའི་ཕྱིར། །ཐུགས་ རྗེའི་དབང་ གིས་ ཁྲོ་བོའི་ སྐུར་བསྟན་པ། །བླ་མ་རྟ་མགྲིན་
ཞབས་ལ་ཕྱག་འཚལ་ལོ། །དངོས་བཤམས་ཡིད་སྤྲུལ་མཆོད་པ་མ་ལུས་འབུལ། །
ཐོག་མེད་ནས་བསགས་སྡིག་ལྟུང་ཐམས་ཅད་བཤགས། །སྐྱེ་འཕགས་དགེ་ བ་
ཀུན་ལ་རྗེས་ཡི་རང་། །འགྲོ་བ་ཀུན་ལ་ཆོས་འཁོར་བསྐོར་བའི་ཕྱིར། །མྱ་ངན་མི་
འདའ་བསྐལ་བརྒྱཪ་ བཞུགས་ སུ་ གསོལ། །དགེ་བ་ཅི་མཆིས་རྫོགས་བྱང་ཐོབ་
ཕྱིར་ བསྔོ། ། །གླིང་ བཞི་ རི་ རབ་ ཉི་ ཟླ་ རིན་ ཆེན་ བདུན། །རིན་ ཆེན་ མཎྜལ་ ཀུན་
བཟང་མཆོད་པའི་ཚོགས། །བླ་མ་ཁྲོ་བོའི་དབང་པོ་མཉེས་ཕྱིར་འབུལ། །བཞེས་
ནས་བདག་ལ་བྱིན༴ ཞེས་ཡན་ལག་བདུན་པ་མཎྜལ་དང་བཅས་པ་དམིགས་པ་
གསལ་ཞིང་གུས་པ་ཆེན་པོས་ཕུལ་ལ་གསོལ་བ་གདབ་པ་ནི། རྒྱལ་ཀུན་ཐུགས་
རྗེའི་སྤྱི་གཟུགས་སྤྱན་རས་གཟིགས། ཐུགས་རྗེའི་དབང་གིས་ཁྲོ་བོའི་སྐུར་བསྟན་
- 409-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༧༽
པ། །བླ་མ་ཁྲོ་བོའི་དབང་པོ་རྟ་མགྲིན་ལ། །གསོལ་བ་འདེབས་སོ་ བདག་ རྒྱུད་
བྱིན༴ ཞེས་པ་བརྒྱ་སྟོང་སོགས་ཅི་ ནུས་ སུ་ བརྗོད་ ལ་ གསོལ་ བ་ཤུགས་དྲག་ཏུ་
བཏབ་བོ། །དེ་ནས་ཚོགས་ཞིང་བསྡུ་བ་ནི། དེ་ལྟར་གསོལ་བ་བཏབ་པས་བླ་མ་
མཆོག །དགྱེས་པ་ཆེན་པོས་རང་གི་སྤྱི་བོར་བྱོན། །རང་ལ་ཐིམ་པས་དབྱེར་མེད་
འདྲེས་ གྱུར་ཏེ། ། །རང་ཉིད་ཁྲོ་རྒྱལ་རྟ་མགྲིན་སྐུ་རུ་གྱུར། །དེ་ནས་རང་ ཉིད་ རྟ་
མགྲིན་དུ་གསལ་བར་བསྒོམ་ལ། ཨོཾ་ཧྲིཔདྨནྟ་ཀྲིཏ་ཧ་ཡ་གྲྀ་བ་ཧུ་ལུ་ཧུ་ལུ་ཧཱུྃ་ཧཱུྃ་
ཕཊ་ཕཊ་སྭཱཧཱ། ཞེས་པ་བརྒྱ་སྟོང་སོགས་ཅི་ནུས་སུ་བཟླའོ། །དེ་ནས། དགེ་བའི་
འདི༴ བླ་མ་རྟ་མགྲིན་འགྲུབ་གྱུར་ནས། འགྲོ་བ༴ དེ་ཡིས༴ ཅེས་བརྗོད་ཅིང་ཚེ་
རབས་ཀུན་ཏུ་ཡི་དམ་འདིས་རྗེས་སུ་འཛིན་པའི་སྨོན་ལམ་འདེབས་ཞིང་། གཞན་
ཡང་ལམ་གྱི་རིམ་པ་ལ་བག་ཆགས་འཇོག་ཕྱིར་སྨོན་ལམ་གདབ་པ་ནི། ལེགས་
ཚོགས་ཀུན་གྱི་རྩ་བ་ཟླ་མེད་པ། མ་ནོར་ལམ་སྟོན་དྲིན་ཅན་བླ་མ་ཡིས། འབྲལ་
བ་མེད་པར་རྗེས་སུ་འཛིན་པ་དང༌། བཀའ་བཞིན་བསྒྲུབ་པས་མཉེས་པ་ལྷུར་བྱེད་
ཤོག །ངེས་འབྱུང་བྱང་སེམས་ཡང་དག་ལྟ་བ་དང་། །ཟབ་ལམ་རིམ་པ་གཉིས་ཀྱི་
རྣལ་འབྱོར་ལ། །འཁྲུལ་མེད་ངེས་པ་བརྟན་པོ་རྙེད་གྱུར་ནས། །རྩེ་གཅིག་བསྒྲུབ་
པས་ས་ལམ་མཐར་ཕྱིན་ཤོག །སྐྱེ་བ་ཀུན་ཏུ༴ འབྲེལ་མེད༴ ས་དང་ལམ༴ རྡོ་རྗེ་
འཆང་གི་གོ་འཕང་མྱུར་ཐོབ་ཤོག །
ཅེས་ རྟ་ མགྲིན་ གསང་ སྒྲུབ་ ལ་ བརྟེན་ པའི་ བླ་ མའི་རྣལ་ འབྱོཪ་ རྒྱུན་ དུ་
ཉམས་ལེན་བྱས་ཆོག་པ་འདི་ལྟ་བུ་ཞིག་དགོས་ཞེས་རྩེ་གསོལ་ཐབ་པ་དད་ལྡན་
བློ་བཟང་བཀྲ་ཤིས་ཀྱིས་བསྐུལ་བ་ལ་བརྟེན་ནས་ཆོས་སྨྲ་བའི་བཙུན་པ་ཡེ་ཤེས་
རྒྱལ་མཚན་གྱིས་ཕོ་བྲང་ཆེན་པོ་པོ་ཏ་ལའི་གཟིམ་ཆུང་དགའ་ལྡན་ཡར་རྩེཪ་སྦྱར་
- 410-

ཚེ་སྒྲུབ་འཆི་མེད་བདུད་རྩིའི་ཆུ་རྒྱུན་གྱི་སྦྱོར་དངོས་མཇུག་གསུམ་དུ་ཇི་ལྟར་བྱ་ཚུལ་སོགས་ཡི་དམ་སྒྲུབ་སྐོར།
བའོ། །འདིས་ཀྱང་རྒྱལ་བའི་བསྟན་པ་རིན་པོ་ཆེ་ཕྱོགས་ཀུན་ཏུ་འཕེལ་ཞིང་རྒྱས་
པར་གྱུར་ཅིང༌། །
༈ ན་མོ་གུ་རུ་རཏྣ་ཏྲ་ཡཱ་ཡ། གང་ལ་བརྟེན་ན་བསླུ་བ་མེད་པའི་སྐྱབས། །
བླ་མ་ཡི་དམ་དཀོན་མཆོག་གསུམ་པོ་ལ། །སྙིང་གི་ཁོང་ནས་གུས་པས་གསོལ་བ་
འདེབས། །བདག་གི་འདོད་པའི་དོན་འདི་འགྲུབ་པར་མཛོད། །ལས་ཉོན་རིམས་
ནད་དྲག་པོས་མནར་བ་ཡི། །མགོན་མེད་སྙིགས་དུས་ཉམ་ཐག་འགྲོ་རྣམས་ལ། །
ལྷག་པར་བརྩེ་བའི་མགོན་པོ་ཐུགས་རྗེ་ཅན། །བཅོམ་ལྡན་སྨན་པའི་རྒྱལ་པོར་
གསོལ་ ་བ་འདེབས། །གང་གི་མཚན་ཙམ་རྣ་བར་ཐོས་པས་ཀྱང་། །ངན་སོང་ངན་
འགྲོའི་གཡང་ལས་སྐྱོབ་མཛད་པ། །སྐྱབས་ཀྱི་མཆོག་གྱུར་སྨན་པའི་རྒྱལ་པོ་ལ། །
གསོལ་བ་འདེབས་སོ་བདག་རྒྱུད་བྱིན༴ གང་སྐུ་བསྒོམས་ནས་རྩེ་གཅིག་གསོལ་
བཏབ་ན། །མི་བཟད་འཁོར་བའི་བཙོན་ཁང་ལས་བསྒྲལ་ཏེ། །སྐུ་གསུམ་གཞལ་
མེད་ ཁང་ དུ་ འཁྲིད་ མཛད་ པ། ། །བདེ་ གཤེགས་ སྨན་ པའི་ རྒྱལ་ པོར་ གསོལ་ བ་
འདེབས། །བཅོམ་ལྡན་སྨན་བླ་བཻཌཱུརྱ་འོད་ཀྱིས། །སྔོན་ཚེ་རྒྱལ་བ་རྣམས་ཀྱི་སྤྱན་
།སྨོན་ལམ་ཆེན་པོ་བཅུ་གཉིས་མཛད་པ་ཡི། །བདེན་པའི་མཐུ་དེ་བདག་ལ་
བསྟན་དུ་གསོལ། །བཅོམ་ལྡན་སྨན་བླའི་ལྷ་ཚོགས་འཁོར་བཅས་ལ། །སྒོ་གསུམ་
གུས་པ་ཆེན་པོས་ཕྱག་འཚལ་ལོ། །དངོས་བཤམས་ཡིད་སྤྲུལ་མཆོད་ཚོགས་མ་
ལུས་ འབུལ། ། །ཐོག་ མེད་ ནས་ བསགས་ སྡིག་ ལྟུང་ ཐམས་ ཅད་ བཤགས། །སྐྱེ་
འཕགས་ དགེ་ བ་ རྣམས་ ལ་ རྗེས་ ཡི་ རང་། ། །འཁོར་ བ་ མ་ སྟོང་ བར་ དུ་ ལེགས་
བཞུགས་ནས། །འགྲོ་ལ་ཆོས་ཀྱི་འཁོར་ལོ་བསྐོར་དུ་གསོལ། །བདག་གཞན་དགེ་
སྔ་རུ།
རྣམས་བྱང་ཆུབ་ཆེན་པོར་བསྔོ། །ནམ་མཁའི་མཐས་གཏུགས་འཇིག་རྟེན་ཁམས་
- 411-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༧༽
ཀུན་ན། །མཆོད་རྫས་དངོས་པོ་ཇི་སྙེད་མཆིས་རྣམས་དང་། ཁྱད་པར་བདག་ལུས་
བྲན་དུ་འབུལ་ལགས་ན།
།མགོན་པོ་ཁྱོད་ཀྱིས་འབངས་སུ་གཟུང་དུ་གསོལ། །
བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་
སངས་རྒྱས་སྨན་གྱི་ བླ་བཻཌཱུརྱ་འོད་ཀྱི་རྒྱལ་པོ་ལ་ཕྱག་འཚལ་ལོ། །མཆོད་དོ། །
སྐྱབས་སུ་མཆིའོ། །ཞེས་ལན་གང་མང་ཅི་ནུས་སུ་བརྗོད། བཅོམ་ལྡན་ སྨན་ བླ་
བཻཌཱུརྱ་འོད་ལ། །མཆོད་ཅིང་གུས་པས་གསོལ་བ་བཏབ་པའི་མཐུས། །གནས་
སྐབས་ ནད་ གདོན་ ཉེཪ་ འཚེ་ ཀུན་ ཞི་ཞིང་། །ལུང་རྟོགས་ཡོན་ཏན་ ཐམས་ ཅད་
འཕེལ་གྱུར་ཅིག ཁྱད་པར་ཚེ་འདིའི་སྣང་བ་འགགས་པའི་ཚེ། །སྨན་པའི་རྒྱལ་པོ་
ཐབས་མཁས་སྤྲུལ་པ་ཡིས། །འཇིགས་པ་ཀུན་བསལ་ལམ་བཟང་མཆོག་བསྟེན་
ཏེ། །བཻ་ཌཱུརྱ་སྣང་ཞིང་དུ་སྐྱེ་བར་ཤོག །སྐྱེས་མ་ཐག་ཏུ་སྨན་བླའི་ཞལ་མཐོང་སྟེ། །
ཐེག་མཆོག་ཆོས་ཀྱི་བདུད་རྩིའི་དཔལ་མྱོང་ནས། །ས་དང་ལམ་གྱི་རིམ་པ་མྱུར་
བགྲོད་དེ། །སྟོབས་བཅུ་མངའ་བའི་གོ་འཕང་ཐོབ་གྱུར་ཅིག །དེ་ལྟར་བཅོམ་ལྡན་
འདས་སྨན་པའི་རྒྱལ་པོའི་མཚན་བརྗོད་ཅིང་རྒྱུན་དུ་གསོལ་བ་བཏབ་ན་གནས་
སྐབས་སུ་ནད་དང་གདོན་དང་དགྲ་དང་ཆོམ་རྐུན་གྱི་འཇིགས་པ་སོགས་ཉེར་འཚེ་
མཐའ་དག་ཞི་བ་དང་། འཆི་ཁར་སྨན་པའི་རྒྱལ་པོའི་མཚན་ཐོས་པ་དང་ཡིད་ལ་
དྲན་པ་ཙམ་གྱིས་གནར་གཅོད་ཀྱི་སྡུག་བསྔལ་མི་འབྱུང་ཞིང་ངན་སོང་ལས་ངེས་
པར་ཐར་བ་དང་། བདེ་འགྲོའི་རྟེན་ཁྱད་པར་ཅན་ཐོབ་ནས་ཐེག་པ་ཆེན་པོའི་ས་
ལམ་བགྲོད་ནུས་པ་སོགས་གནས་སྐབས་དང་མཐར་ཐུག་གི་ ཕན་ ཡོན་མཐའ་
ཡས་འབྱུང་བར་སྔོན་བདེ་བར་གཤེགས་པ་མཆེད་བརྒྱད་ཞལ་འཛོམས་པའི་ཚེ་སོ་
སོའི་སྔོན་གྱི་ཐུགས་དམ་བསྐུལ་བ་དང་། བདེན་པའི་མཐུ་སྟོན་པའི་ཐེག་པ་ཆེན་
- 412-

ཚེ་སྒྲུབ་འཆི་མེད་བདུད་རྩིའི་ཆུ་རྒྱུན་གྱི་སྦྱོར་དངོས་མཇུག་གསུམ་དུ་ཇི་ལྟར་བྱ་ཚུལ་སོགས་ཡི་དམ་སྒྲུབ་སྐོར།
པོའི་མདོ་ལས་རྒྱས་པར་གསུངས་སོ། །
ཞེས་པ་འདི་ནི་ཨོ་ཏོག་རི་ཁྲོད་ཐར་པ་གླིང་ནས་དད་ལྡན་བྱམས་པ་འཇིགས་
མེད་ཀྱིས་བཅོམ་ལྡན་འདས་སྨན་པའི་རྒྱལ་པོར་གསོལ་བ་འདེབས་ཚུལ་འདི་ལྟ་
བུ་ཞིག་དགོས་ཞེས་བསྐུལ་བ་ལ་བརྟེན་ནས་དགེ་སློང་ཡེ་ཤེས་རྒྱལ་མཚན་གྱིས་
ཕོ་བྲང་ཆེན་པོ་པོ་ཏ་ལའི་གཟིམ་ཆུང་བདེ་བ་ཅན་དུ་སྦྱར་བའོ།